సారంగపూర్ మండలం (జగిత్యాల జిల్లా)

సారంగపూర్ మండలం, తెలంగాణ రాష్ట్రం, జగిత్యాల జిల్లాకు చెందిన మండలం.

ఇది సమీప పట్టణమైన జగిత్యాల నుండి 16 కి. మీ. దూరంలోనూ ఉంది. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో  ఉండేది.   ప్రస్తుతం ఈ మండలం జగిత్యాల రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో  12  రెవెన్యూ గ్రామాలు ఉన్నాయి. మండల కేంద్రం సారంగాపూర్.

గణాంకాలు 

2011 భారత జనగణన గణాంకాల ప్రకారం - మొత్తం 45,006 - పురుషుల సంఖ్య 21,909 - స్త్రీల సంఖ్య 23,097. అక్షరాస్యత మొత్తం 35.73% - పురుషుల అక్షరాస్యత 48.72% - స్త్రీల అక్షరాస్యత 23.50%.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 142 చ.కి.మీ. కాగా, జనాభా 24,093. జనాభాలో పురుషులు 11,781 కాగా, స్త్రీల సంఖ్య 12,312. మండలంలో 6,403 గృహాలున్నాయి.

కరీంనగర్ జిల్లా నుండి   జగిత్యాల జిల్లాకు మార్పు. 
లోగడ సారంగాపూర్ గ్రామం/ మండలం  కరీంనగర్ జిల్లా, జగిత్యాల రెవిన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా సారంగాపూర్ మండలాన్ని (1+11) పన్నెండు గ్రామాలుతో కొత్తగా ఏర్పడిన జగిత్యాల జిల్లా,జగిత్యాల రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

మండలం లోని గ్రామాలు

రెవిన్యూ గ్రామాలు 
సారంగపూర్
 బత్తపల్లి
 పోతారం
 అర్పపల్లి
 లక్ష్మిదేవిపల్లి
 పెంబెట్ల
 కోనాపూర్
 లచ్చక్కపేట్
 నగునూర్
 రంగపేట్
 రేచపల్లి
 గణేష్‌పల్లి
 మోతీనగర్
 కొమాన్‌పల్లి (సారంగాపూర్)

మూలాలు

వెలుపలి లంకెలు